wickkiey/tamil-wikipedia-chunked huggingface dataset:
# ரெடி ஸ்டெடி போ

**ரெடி ஸ்டெடி போ** என்பது விஜய் தொலைக்காட்சியில் ஒளிபரப்பாகும் ஒரு பொழுதுபோக்கு விளையாட்டு நிகழ்ச்சியாகும். இந்த நிகழ்ச்சியை சரவணன் மீனாட்சி (பகுதி 3) புகழ் ரியோ ராஜ் மற்றும் தொகுப்பாளர் ஆண்ட்ரூஸ் இணைத்து தொகுத்து வழங்குகின்றனர். பெண் போட்டியாளர்கள் மட்டுமே கலந்து கொள்ளும் இந்த நிகழ்ச்சி ஆட்டம், பாட்டம், விளையாட்டு என முற்றிலும் பொழுதுபோக்கு கலந்த ஒரு விளையாட்டு நிகழ்ச்சியாகும். இந்த நிகழ்ச்சியின் முதல் பருவம் சூன் 18, 2017 முதல் ஜூன் 10, 2018 வரை ஒளிபரப்பாகி 51 அத்தியாங்கக்ளுடன் நிறைவு பெற்றது.  
ரெடி ஸ்டெடி போ நிகழ்ச்சியின் பருவம் 2 ஜனவரி 6ம் தேதி 2019 முதல் ஒவொரு ஞாயிற்றுக்கிழமைகளும் மதியம் 1 மணிக்கு ஒளிபரப்பாகி மே 19, 2019ஆம் அன்று நிறைவு பெற்றது..
# ரெடி ஸ்டெடி போ

## பருவம் 1

பருவம் ஒன்றில் ஒரு அணியில் மூன்று பெண்கள் வீதம் ஒவ்வொரு வாரமும் இரண்டு அணிகள் நிகழ்ச்சியில் கலந்து கொண்டனர். இரண்டு போட்டியாளர்கள் கட்டிப்புடிச்சு அவங்களுக்கு இடையில இருக்குற பலூனை உடைத்தல், தலையில் மண்பானையை அடுக்கி வைத்து அசையாமல் நின்றல் போன்ற விளையாட்டுகள் இருந்தது.  
இந்த நிகழ்ச்சியில் கல்லுரியில் படிக்கும் பெண்கள், விஜய் தொலைக்காட்சி தொடர்களில் நடிக்கும் பநடிகைகள், வேறு தொலைக்காட்சி நடிகைகள் போன்ற பலர் பங்குபெற்றனர்.
# ரெடி ஸ்டெடி போ

## பருவம் 1

### பங்குபெற்றவர்கள்

- ஆலியா மனசா
- சரண்யா
- பிரியங்கா
- நந்தினி
- கவிதா
- காயத்திரி யுவராஜ்
- ஜூலி
- ஜனனி
# அதே கண்கள் (தொலைக்காட்சித் தொடர்)

**நசர்** என்பது சூலை 30, 2018 இல் ஸ்டார் பிளஸ் தொலைக்காட்சியில் ஒளிபரப்பான மீயியற்கை பரபரப்பூட்டும் திகில் தொலைக்காட்சி நாடகத் தொடர் ஆகும். இது விஜய் தொலைக்காட்சியில் அக்டோபர் 8, 2018 முதல் திங்கள் முதல் வெள்ளி வரை இரவு 10:30 மணிக்கு 'அதே கண்கள்' என்ற பெயரில் மொழிமாற்றி ஒலிச்சேர்க்கை செய்யப்பட்டு விஜய் தொலைக்காட்சியில் முதல் சீசன் மட்டும் ஒளிப்பரப்பு செய்யப்பட்டு நிறுத்தப்பட்டது. மீண்டும் முதல் எபிசோடிலிருந்து விஜய் மியூசிக் தொலைக்காட்சியில் ஜூன் 2021 முதல் திங்கள் முதல் வெள்ளிக்கிழமை வரை இரவு 10 மணிக்கு ஒளிப்பரப்பு செய்யப்படுகிறது.
# அதே கண்கள் (தொலைக்காட்சித் தொடர்)

## கதைச்சுருக்கம்

200 ஆண்டுகளுக்கு மேல் வாழும் ஒரு தீய சக்தியான மோகினியிடமிருந்து தனது குடும்பத்தை காப்பாற்ற போராடும் வேதாஸ்ரீ என்ற பெண்ணுக்கும் நடக்கும் யுத்தத்ததை பற்றிய கதை.
# அதே கண்கள் (தொலைக்காட்சித் தொடர்)

## நடிகர்கள்

- ஆண்டரா பிஸ்வாஸ் - மோகினி
- நியாட்டி ஃபட்னானி - டைவிக் பியா சர்மா ரத்தோட்
- ஹர்ஷ் ராஜ்புட் - அன்ஸ்
- ரித்து சௌத்ரி சேத் - வேதஸ்ரீ
- சுமித் கவுல் - நிஷாந்த்
- அமர்தீப் ஜா
- ஆஷிதா தவான் - சைத்தாலி
- அமித் கவுசிக்
# உலகத் தமிழ்க் களஞ்சியம்

**உலகத் தமிழ்க் களஞ்சியம்** என்பது தமிழில் 2018 ஆம் ஆண்டு வெளிவந்த ஒரு தமிழ்க் கலைக்களஞ்சியம் ஆகும். இக்கலைக்களஞ்சியம் மூன்று தொகுதிகளைக் கொண்டதாக அமைந்துள்ளது. இத்தொகுதிகள் ஏறத்தாழ 2,300 பக்கங்களைக் கொண்டுள்ளது.
# உலகத் தமிழ்க் களஞ்சியம்

## பதிப்பு

இந்தக் கலைக்களஞ்சியமானது மலேசியாவின், கோலாலம்பூர்ரில் உள்ள உமா பதிப்பகத்தால் வெளியிடப்பட்டுள்ளது. இந்தக் களஞ்சியத்தின் சீராளர்களாக நலங்கிள்ளி, க. ப. அறவாணன், இ. ஜோ. சுந்தர் ஆகியோர் செயல்பட்டுள்ளனர்.
# உலகத் தமிழ்க் களஞ்சியம்

## உள்ளடக்கம்

இந்தக் களஞ்சியத்தில் தமிழையும் தமிழர்களையும் முதன்மைப்படுத்தும் விதத்தில் தமிழ்ப் பண்பாடு, கலைகள், இலக்கியங்கள், ஆளுமைகள் ஆகியவற்றுக்கு முக்கியத்துவம் கொடுக்கப்பட்டுள்ளது. இதில் அகராதிகள், அமைப்புகள், இலக்கணம், தாவரவியல் என்று 39 பிரிவுகளில் 16,000-க்கும் மேற்பட்ட செய்திகள் உள்ளன. இதில் 900 இலக்கணக் குறிப்புகளும், 700 தாவரங்களைப் பற்றிய குறிப்புகளும், தமிழகத்தில் ஓடும் 100 ஆறுகளைப் பற்றிய விவரங்களும், 800 இதழ்களைப் பற்றி குறிப்புகளும், காளிதாஸ் தொடங்கி 2016 வரையில் வெளிவந்த திரைப்படங்களின் பட்டியலும், அரசு மற்றும் தனியார் தொழில் நிறுவனங்கள் பற்றியும் உலகம் முழுவதும் உள்ள தமிழ்ச் சங்கங்களைப் பற்றிய குறிப்புகளும், 108 திவ்விய தேசங்கள், 274 பாடல்பெற்ற சைவத் தலங்கள் ஆகியவற்றைப் பற்றிய தகவல்கள் இடம்பெற்றிருக்கின்றன. மேலும் 200 சிற்பங்களைப் பற்றிய தகவல்கள் இக்களஞ்சியத்தில் உள்ளன.
# கல்யாண் (இயக்குநர்)

**கல்யாண்** (*Kalyaan*) என்பவர் ஒரு தமிழ்த் திரைப்பட இயக்குநர் ஆவார். இவர் 2014 ஆம் ஆண்டு முதல் தமிழ்த் திரைப்படங்களை இயக்கி வருகிறார். வணிகரீதியாக வெற்றியடைந்த இவரது படங்களான குலேபகாவலி (2018) மற்றும் ஜாக்பாட் (2019) ஆகியவற்றில் இவர் கவனம் ஈர்த்தார்.
# கல்யாண் (இயக்குநர்)

## இயக்கிய திரைப்படங்கள்

| வருடம் | திரைப்படம் | மொழி | குறிப்புகள் |
| --- | --- | --- | --- |
| 2016 | *கத சொல்லப் போறேன்* | தமிழ் |  |
| 2018 | *குலேபகாவலி* | தமிழ் |  |
| 2018 | *காத்தாடி* | தமிழ் | } |
# கம்பிலி சிவன் கோயில்

**கம்பிலி சிவன் கோயில்** கர்நாடக மாநிலத்திலுள்ள கம்பிலி (*Kampili*) என்னுமிடத்திலுள்ள தேவார வைப்புத்தலமாகும்.
# கம்பிலி சிவன் கோயில்

## அமைவிடம்

பெல்லாரி மாவட்டத்தில் உள்ள ஹாஸ்பெட் ரயில் நிலையத்திலிருந்து 25 கி.மீ. தொலைவில் உள்ள கம்பிலி என்னுமிடத்தில் இக்கோயில் உள்ளது.
# கம்பிலி சிவன் கோயில்

## துங்கபத்திரை

துங்கபத்திரை ஆற்றின் கரையில் உள்ள இவ்வூர் காம்பீலி என்றும் வழங்கப்படுகிறது.
# கம்பிலி சிவன் கோயில்

## பல சிவன் கோயில்கள்

இவ்வூரில் பல சிவன் கோயில்கள் உள்ளன.
# நந்தி மலை நந்தீசுவரர் கோயில்

**நந்தி மலை நந்தீசுவரர் கோயில்** கர்நாடக மாநிலத்திலுள்ள தேவார வைப்புத்தலமாகும்.
# நந்தி மலை நந்தீசுவரர் கோயில்

## அமைவிடம்

மைசூரிலுள்ள நந்தி மலை (*Nandhi Hills*) என்னுமிடத்தில் இத்தலம் அமைந்துள்ளது. நந்தி மலையில் உள்ள சிவன் கோயில் நந்திகேச்சுரம் என்றழைக்கப்படுகிறது.
# நந்தி மலை நந்தீசுவரர் கோயில்

## மூலவர்

இங்குள்ள மூலவர் நந்தீசுவரர் என்றழைக்கப்படுகிறார்.
# நந்தி மலை நந்தீசுவரர் கோயில்

## வீர சைவ மரபு

வீர சைவ மரபினர் நந்தி தேவருக்கு முக்கியத்துவம் தருகின்றனர்.
# நிக்கொலாய் அந்திரியானொவ்

**நிக்கொலாய் எஃபிமோவிச் அந்திரியானொவ்** (*Nikolai Yefimovich Andrianov*, ; 14 அக்டோபர் 1952 - 21 மார்ச் 2011) ஒரு சோவியத் / ரஷ்ய ஜிம்னாஸ்ட் ஆவார். மிக அதிக ஒலிம்பிக் பதக்கங்களுக்கான - 15 (7 தங்கப் பதக்கங்கள், 5 வெள்ளி பதக்கம், 3 வெண்கல பதக்கங்கள்) சாதனையை செய்தவர். பின்னாளில் மைக்கேல் ஃபெல்ப்ஸ் 2008 பெய்ஜிங் கோடைக்கால ஒலிம்பிக்கில் அவரை விட அதிக பதக்கங்கள் வென்று சாதனையை முறியடித்தார். மொத்த ஒலிம்பிக் பதக்க எண்ணிக்கையில் (ஆண் அல்லது பெண் பிரிவில்), ஆண்ட்ரியோவ் மூன்றாவது வீரராக உள்ளார். பெல்ப்ஸின் 28 மற்றும் லாரிசா லமினினா 18 பதக்கங்கள் பெற்று முதல் மற்றும் இரண்டாம் இடத்தில உள்ளனர். 1976 கோடைக்கால ஒலிம்பிக்ஸில் ஆண்ட்ரியானோவ் மிகவும் அதிக பதக்கங்களை வென்றார். 6 தனிநபர் பதக்கம் மற்றும் ஒரு அணிப் பதக்கம் வென்றார்.  
ஆண்கள் கலைநய சீருடற்பயிற்சிகள் ஜிம்னாஸ்டிக்ஸ் விளையாட்டிலும், மிகப் அதிக தனிப்பட்ட ஒலிம்பிக் பதக்கங்களுக்கான (12) சாதனையைப் பெற்றுள்ளார். தனி நபர் ஆண் ஜிம்னாஸ்டிக்சில் 6 தஙகப் பதக்கங்கள் பெற்று சாதனையைப் , போரிஸ் ஷாக்லின் மற்றும் டிமிட்ரி பிலொஜெர்ஷேவுடன் பகிர்ந்துள்ளார்.  
ஒலிம்பிக், உலக மற்றும் ஐரோப்பிய மட்டங்களில் உள்ள அனைத்து வெற்றியாளர்களிடையே உள்ள பல தரவரிசையில், அவர் மிக உயர்ந்தவராக உள்ளார். உதாரணமாக, தங்க மொத்த மட்டத்தில் அல்லது தங்கம் மட்டத்தில் உள்ள மொத்த தனிநபர் பதக்கங்களில் வைட்டலி ஸ்கெர்போவிற்கு இரண்டாவதாக உள்ளார். இந்த சாதனைகள் அவரை அனைத்து காலத்திலும் மிகவும் அலங்கரிக்கப்பட்ட ஜிம்னாஸ்ட்களில் ஒருவராக கருதவைக்கிறது. .
# நிக்கொலாய் அந்திரியானொவ்

## ஆரம்ப வாழ்க்கை மற்றும் ஒலிம்பிக் வாழ்க்கை

ஆண்ட்ரியோவ் 11 வயதில் விளாடிமிர் நகரில் உள்ள ப்யூவெஸ்ட்வேக் விளையாட்டு சமுதாயத்தின் குழந்தைகள் மற்றும் இளைஞர் விளையாட்டுப் பள்ளியில் நுழைந்தார். அவருடைய முதல் சர்வதேச வெற்றி 1971 ஆம் ஆண்டில் மாட்ரிட்டில் நடைபெற்ற ஐரோப்பிய சாம்பியன்ஷிப்பில் கிடைத்தது, அங்கு அவர் இரண்டு தங்க பதக்கங்களை வென்றார். 1971 மற்றும் 1980 க்கு இடையில் அவர் ஒலிம்பிக் விளையாட்டுகள், உலக சாம்பியன்ஷிப் மற்றும் ஐரோப்பிய சாம்பியன்ஷிப்புகள் உட்பட பல சர்வதேச ஜிம்னாஸ்டிக்ஸ் போட்டிகளை வென்றார்.  
1972 மாடி போட்டியில் (1972 Floor competition) ஆண்ட்ரியோ முதல் ஒலிம்பிக் தங்கப்பதக்கத்தை வென்றார். அவர் 1976 ஜிம்னாஸ்டிக்ஸ் போட்டில் சிறந்து விளையாடி நான்கு தங்கங்களையும் வென்றார். மேலும் இரண்டு வெள்ளி மற்றும் ஒரு வெண்கல, அனைத்து சுற்றிலும் தேர்ந்தவர் (all rounder) ஆகிய பதக்கங்களை வென்றார் . இந்த பதக்கங்கள் 1976 ஆம் ஆண்டின் தரைப் பயிற்சி (floor exercise), ரிங்ஸ் (rings), வால்ட்ஸ் (vaults) மற்றும் அனைத்து சுற்றுக்கும் (all round) பெற்றவை. 1992 ஆம் ஆண்டில் வைட்டலி ஸ்கெர்போ ஆறு தங்கம் வெல்லும் வரை, ஒற்றை ஆட்டங்களில் நான்கு ஜிம்னாஸ்டிக் தங்கங்கள் எனும் சாதனை ஆண்ட்ரியோவுடையது.  
மாஸ்கோவில் 1980 கோடைக்கால ஒலிம்பிக்கில் ஆட்ரியானோவ் ஒலிம்பிக் உறுதிமொழியை விளையாட்டு வீரர்களுக்குக் கொடுத்தார். ஜிம்னாஸ்டிக்ஸ் போட்டியில் , அவர் இரண்டு தங்கம், இரண்டு வெள்ளி, ஒரு வெண்கலத்தையும் வென்றார். அந்த ஒலிம்பிக்கில் ஆண்ட்ரியோவோவின் தங்கம் வால்ட்டிலும் (vault), அணித் தேர்விலும் இருந்தது. அவரது வெள்ளிகள் அனைத்து சுற்று மற்றும் தரை பயிற்சிகளில் இருந்தன. அவருடைய வெண்கல பதக்கம் கிடைமட்ட பட்டியில் (horizontal bar) இருந்தது . அந்த ஆண்டு ஒலிம்பிக்கிற்குப் பிறகு அவர் ஓய்வு பெற்றார்.
# நிக்கொலாய் அந்திரியானொவ்

## நோய் மற்றும் மரணம்

அவரது இறுதி ஆண்டுகளில், ஆண்டிரியோவ் நரம்பியல் சீர்கேடு பல அமைப்பு வீழ்ச்சியால் தாக்கப்பட்டார். மேலும் அவரது இறுதி மாதங்களில் அவரது கை, கால்களை நகர்த்த முடியவில்லை, பேசவும் முடியவில்லை. அவருடைய சொந்த ஊரான விளாடிமிர்ல் 21 மார்ச் 2011 நாளில், 58 வயதில் இறந்தார். ரஷ்யாவின் தேசிய உடற்பயிற்சிக் கழக பயிற்சியாளர் அலெக்ஸாண்டர், அலெக்ஸாண்ட்ரோவ் மரணம் "சோகம்" என்று அழைத்தார், ஆனால் நீண்ட காலமாக அவர் நோய்வாய்ப்பட்டதாகக் கூறினார்
# மல்லசந்திரம் (தளி ஊராட்சி ஒன்றியம்)

**மல்லசந்திரம்** (Mallasandiram ) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், தளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.
# மல்லசந்திரம் (தளி ஊராட்சி ஒன்றியம்)

## அமைவிடம்

இவ்வூரானது மாவட்டத் தலைநகரான கிருஷ்ணகிரியில் இருந்து 66 கி.மீ. தொலைவிலும், மாநிலத் தலைநகரான சென்னையில் இருந்து 329 கி.மீ. தொலைவிலும் உள்ளது.
# பூஜா பேடி

**பூஜா பேடி** பாலிவுட்டின் முன்னாள் நடிகையாவார் (பிறப்பு: 1970). தொலைக்காட்சி நிகழ்ச்சிகளிலும், பத்திரிக்கைகளிலும் பங்கேற்றுள்ளார். நடிகர் கபீர் பேடி இவரது தந்தையாவார். தாயார் புரோத்திமா பேடி இந்தி மொழியில் பிக் பாஸ் என்ற புகழ் பெற்ற தொலைக்காட்சி நிகழ்ச்சியாளர்.
# பூஜா பேடி

## வாழ்க்கையும் தொழிலும்

### ஆரம்ப கால வாழ்க்கையும் தொழிலின் தொடர்ச்சியும் (1970–2006)

நடிகர் கபீர்பேடிக்கும் நடிகையும் இந்திய செவ்வியல் நடனக் கலைஞருமான புரோத்திமா பேடி என்பாருக்கும் மகளாக மும்பையில் பிறந்தார். சமூகவியலில் அக்கறையுள்ள செயல்பாட்டளராக இவர் தன்னை வெளிபடுத்திக்கொண்டுள்ளார். கேரி ஆன் பாப்பா', * வாவ் வாட் எ கேர்ள் * மற்றும் * பெங்காலி ஜாத்ரா * போன்ற நாடகங்களில் அவர் நடித்துள்ளார்.  
2005ஆம் ஆண்டில், ஹனீஃப் ஹிலால் என்பவருடன் *நாக் பாலியே* என்ற திரைப்படத்தில் இடம் பெற்றார். 2006 ஆம் ஆண்டின் தொடக்கத்தில் பேடி *ஜலக் டிக்லா ஜா* படத்தில் இடம் பெற்றார், அதன்பிறகு 2011இல் *ஃபியர் ஃபேக்டர்: கட்ரோன் கே கிலாடி* என்ற நிகழ்ச்சியிலும், இந்தி தொலைக்காட்சியில் ஒளிபரப்பான "பிக் பாஸ்" இன் 5வது நிகழ்ச்சியின் ஒரு பிரபலமான போட்டியாளராகவும் தோன்றினார். பிக் பாஸ் வீட்டில் 8 வாரங்கள் தங்கியிருந்த பின்னர் வெளியேற்றப்பட்டார்
# பூஜா பேடி

## சொந்த வாழ்க்கை

பேடி 1990 ஆம் ஆண்டில் தான் சந்தித்த ஃபர்ஹான் இப்ராஹிம் ஃபர்னீச்சர்வாலா என்பவரை மணந்து கொண்டார்.. இவருக்கு 1997 ஆம் ஆண்டில் அலியா ஃபர்னீச்சர்வாலா என்ற மகள் பிறந்தார். பின்னர் 2000 ஆம் ஆண்டில் ஒமர் இப்ராஹிம் என்ற மகன் பிறந்தார்.. 2003 ஆம் ஆண்டில் பேடி மற்றும் ஃபர்ஹான் இடையே விவாகரத்து ஏற்பட்டது.
# பன்னா

**பன்னா** (**Panna**), இந்தியாவின் மத்தியப் பிரதேச மாநிலத்தில், புந்தேல்கண்ட் பிரதேசத்தில் அமைந்த பன்னா மாவட்டத்தின் நிர்வாகத் தலைமையிடமும், நகராட்சி மன்றமும் ஆகும். இந்நகரம் வைரச் சுரங்கங்களுக்கு பெயர் பெற்றது.
# பன்னா

## வரலாறு

பன்னா மாவட்டப் பூர்வகுடிகளாக கோண்டு மக்களை வெற்றி கொண்டு, சந்தேல இராசபுத்திர மன்னர் சத்திரசால், கிபி 1731-இல் பன்னா இராச்சியத்தை நிறுவினர். பின்னர் பிரித்தானிய இந்தியாவின் ஆட்சியின் போது, 1818 முதல் பன்னா இராச்சியம், சுதேச சமஸ்தானமாக, இந்தியப் பிரிவினைக்கு பின்னர் 1950 வரை நீடித்தது. 1950-இல் பன்னா இராச்சியம் இந்தியாவுடன் இணைக்கப்பட்டது.
# பன்னா

## புவியியல்

மத்தியப் பிரதேசத்தின் வடகிழக்கில், பாகையில், கடல் மட்டத்திலிருந்து 410 மீட்டர் உயரத்தில், விந்திய மலைத்தொடர்களில் பன்னா நகரம் உள்ளது.
# பன்னா

## போக்குவரத்து

பன்னா நகரத்திற்கு அருகமைந்த வானூர்தி நிலையம் கஜுராஹோ நகரத்தில் உள்ளது. அருகமைந்த கஜுராஹோ தொடருந்து நிலையம் 45 கி.மீ. தொலைவிலும், சத்னா தொடருந்து நிலையம் 75 கி.மீ. தொலைவிலும் உள்ளது. பன்னா பேரூந்து நிலையம், மத்தியப் பிரதேசத்தின் அனைத்து நகரங்களையும் இணைக்கிறது.
# பன்னா

## மக்கள்தொகை பரம்பல்

27 வார்டுகள் கொண்ட பன்னா நகராட்சியின் மக்கள்தொகை 50, 820 ஆகும்.
# பன்னா

## சுற்றுலாத் தலங்கள்

- பன்னா தேசியப் பூங்கா
# பன்னா

## வைரச் சுரங்கங்கள்

விந்திய மலைத்தொடரின் வடகிழக்கு பகுதிகளில் அமைந்த பன்னா நகரத்தைச் சுற்றிலும் 150 மைல் சுற்றளவில் வைரச் சுரங்கங்கள் உள்ளது.
# பன்னா

## இதனையும் காண்க

- பன்னா தேசியப் பூங்கா
- பன்னா இராச்சியம்
- பன்னா மாவட்டம்
# அபர்ணா சென்

**அபர்ணா சென்** (*Aparna Sen*, 25 அக்டோபர், 1945) இந்திய திரைப்பட இயக்குநரும், திரைக்கதை எழுத்தாளரும், நடிகையுமாவார். வங்காளத் திரையுலகில் இவர் ஆற்றிய பெரும்பணிகளால் அறியப்படுகிறார். 1960, 1970 களில் இவர் முன்னணி நாயகியாக வலம்வந்தவர். வங்காளத் திரைப்பட பத்திரிக்கையாளர் சங்கம் வழங்கிய எட்டு விருதுகளைப் பெற்றுள்ளார். இவற்றில் சிறந்த நடிகைக்கான ஐந்து விருதுகள், இரண்டு சிறந்த துணைநடிகைக்காக விருதுகள், ஒரு வாழ்நாள் சாதனையாளர் விருது ஆகியவையும் அடங்கும். மேலும் இவர் திரைப்படத்திற்கான தேசிய விருதுகள் ஒன்பதும், சிறந்த இயக்குநருக்கான ஒன்பது பிலிம்பேர் விருதுகளையும் பெற்றுள்ளார். இந்தியாவின் நான்காவது சீரிய விருதான பத்மஸ்ரீ விருதினை 1987 ஆம் ஆண்டு இந்திய அரசாங்கம் இவருக்கு வழங்கியது.
# அபர்ணா சென்

## நடிகை

அபர்ணா சென் 1961 இல் தீன் கன்யா என்ற வங்காளப் படத்தில் அறிமுகம் செய்யப்பட்டார்.  
மேலும் 1984 இல் இந்திரா, 1989 இல் காரி தியே கின்லம், 1999 இலேக் தின் அச்சானக், 1991 இல் மஹாபிரிதிபி, 1995 இல் உனிஷி ஏப்ரல், 2000 இல் பரோமிதர் ஏக் தின், 2001 இல் தித்லி, 2009 இல் அந்தாஹூன், 2014 இல் சதுஷ்கான் ஆகிய படங்களில் இவரது பணிக்காக மிகச்சிறந்த விமர்சனத்தையும் பாராட்டுகளையும் பெற்றார்.
# அபர்ணா சென்

## இயக்குநர்

1981 முதல் திரைப்படங்களில் நடித்துக்கொண்டே கூடுதலாக திரைப்படங்களை இயக்கவும் செய்தார் இவர் இயக்கிய முதல் படம் 36 சௌரிங்கீ லேன் என்பதாகும். இப்படம் இவருக்கு சிறந்த இயக்குநருக்கான தேசியத் திரைப்பட விருதினைப் பெற்றுத்தந்தது. மேலும் பரோமா, சதி, யுகாந்த், பரோமிதார் ஏக் தின், மிஸ்டர் அண்ட் மிசஸ் ஐயர், தி ஜப்பனீஸ் வைஃப், இதி மிருணாளினி, கொய்னார் பாக்ஷோ, ஆகிய படங்கள் ஒரு சிறந்த வெற்றி இயக்குநராக இவரை அடையாளப்படுத்தியது. மிஸ்டர் அண்ட் மிசஸ் ஐயர் படத்துக்காக இரண்டாவது தேசியத் திரைப்பட விருதினைப் பெற்றார்.
# மாது பாலாஜி

**மாது பாலாஜி** (**Maadhu Balaji**), இயற்பெயர் பாலாஜி. இவர் தமிழ் மேடைக் கலைஞரும், திரைப்பட நகைச்சுவை நடிகரும் ஆவார். இவர் நாடக எழுத்தாளர் கிரேசி மோகனின் தம்பியாவர். மாது பாலாஜி, நகைச்சுவை நாடக எழுத்தாளர் கிரேசி மோகனின் நகைச்சுவை நாடகங்களில் *மாது* எனும் பெயரில் நகைச்சுவை வேடங்களில் தொடர்ந்து நடித்ததால், *மாது பாலாஜி* என அழைக்கப்படுகிறார்.
# மாது பாலாஜி

## இளமை

சென்னை விவேகானந்தா கல்லூரியில் படித்துப் பட்டம் பெற்ற பாலாஜி, ஒரு வங்கியில் பணி செய்து கொண்டே கிரேசி மோகனின் நாடகங்களில் நடித்தார். பின்னர் வங்கிப் பணியிலிருந்து விடுபட்டு, 1979 முதல் கிரேசி கிரியேசன்ஸ் குழு நடத்தும் நாடகங்களில் முழுநேர நடிகராக நடிக்கத் துவங்கினார்.
# மாது பாலாஜி

## நடித்த சில திரைப்படங்கள்

- சின்ன சின்ன ஆசைகள் (1989)
- பூவெல்லாம் கேட்டுப்பார் (1999)
- ஜெர்ரி (2006)
# மாது பாலாஜி

## நடித்த தொலைக்காட்சித் தொடர்கள்

மாது பாலாஜி பல தொலைக்காட்சித் தொடர்களில் கதாநாயகனாக நடித்துள்ளார். அவைகள்:
- கிரேசி மோகன், கதை, வசனம் எழுதி, எஸ். பி. காந்தன் இயக்கிய ஒன்பது தொலைக்காட்சித் தொடர்கள்.
- *பிளைட் 172* மற்றும் மௌலி இயக்கிய *சுந்தரம் & சன்ஸ்*
- ஒய். ஜி. மகேந்திரனின் தயாரிப்பில் *சின்ன மணி - பெரிய மணி*
- சுஹாசினி இயக்கிய *பெண்*
- எஸ். பி. காந்தன் எழுதி, இயக்கிய *சாருலதா* தொடர்
- ஜிடிஆர் தயாரிப்பி கிரேசி மோகன் எழுதிய "சிரி-க-ம-ப-நி" தொலைக்காட்சித் தொடர்
- ஜெயா தொலைக்காட்சிக்காக கிரேசி மோகன் எழுதி, எஸ். பி. காந்தன் இயக்கிய "நில் கவணி கிரேசி"
- ஏவிஎம் நிறுவனம் தயாரித்த "ஆச்சி இண்டர்நேசனல் "
- "சிரி சிரி கிரேசி"
- "கிரேசி டைம்ஸ்"
- *சாக்லெட் கிருஷ்ணா*
# டோலமைட்டாக்கம்

**டோலமைட்டாக்கம்** (*Dolomitization*) என்பது கார்பனேட்டு கனிமம் டோலமைட்டை உருவாக்குகின்ற ஒரு புவியியற் செயல்முறையாகும். இச்செயல்முறையில் மற்றொரு கார்பனேட்டு கனிமமான கால்சைட்டில் உள்ள கால்சியம் அயனிகளை மக்னீசியம் அயனிகள் இடப்பெயர்ச்சி செய்து டோலமைட்டு உருவாகிறது .
சாப்கா பகுதியில் தண்ணீர் நீராவியாக மாறுவதால் இந்த டோலமைட்டு கனிம மாற்றம் பொதுவாக நிகழ்கிறது. டோலோமைட்டாக்கம் கணிசமான அளவு மறு படிகமாக்கலை உள்ளடக்கியது ஆகும் . இந்த செயல்முறையை வேதிவிகிதச் சமன்பாடு விவரிக்கிறது.  
2 CaCO<sub>3(கால்சைட்டு)</sub> + Mg<sup>2+</sup> ↔ CaMg(CO<sub>3</sub>)<sub>2(டோலமைட்டு)</sub> + Ca<sup>2+</sup>  
கரைசலில் இருக்கும் குறைவான Ca:Mg விகிதம், வினைபடு பொருளின் மேற்பரப்பு, வினைபடு பொருளின் கனிமவியல் பண்புகள், திட்டத்தின் வெப்ப இயங்கியல் நிலைப்புத்தன்மையை முன்னிறுத்தும் உயர் வெப்பநிலைகள், சல்பேட்டு போன்ற இயகக தடுப்பிகளின் இருப்பு உள்ளிட்ட சிறப்பு நிபந்தனைகளை டோலமைட்டாக்கம் சார்ந்துள்ளது
இயக்கவியல் தடுப்பிகள் மற்றும் உயர் வெப்பநிலைகள் இணக்கமானவையாக இருந்தால், டோலமைட்டின் வெப்ப இயங்கியல் மற்றும் இயக்க நிறைவுக்கு மேற்பட்ட உப்பு சார்ந்த சூழல்களில் டோலமைட்டாக்கம் நிகழ்கிறது. இந்த வகையான சுற்றுச்சூழலில் நன்னீர் மற்றும் கடல்நீர் கலப்பு மண்டலங்கள், சாதாரண் உப்பு முதல் உயர் உப்பு துணையலை சூழல்கள் முதலியவை அடங்கும்.
தேவைகள் அனைத்தும் நிறைவேற்றப்பட்டால் காரச் சூழ்நிலையிலும் டோலமைட்டாக்கம் நிகழ்கிறது. பாக்டீரியா ஒடுக்கம் மற்றும் நொதித்தல் செயல்முறைகள் முதலியவற்றின் செல்வாக்கினால் டோலமைட்டாக்கம் நிகழ்கின்றது. மற்றும் உயர் வெப்பநிலை கொண்ட அதிக உள்ளீடுள்ள கார நிலத்தடி நீர் சூழல்கள் டோலமைட்டாக்கம் நிகழ உகந்தவையாகும் .
# பைமண்டைட்டு

சிவப்பும் செம்பழுப்பும் கலந்த வண்ணத்தில் அல்லது கருஞ்சிவப்பு வண்ணம் கொண்டதாக பைமன்டைட்டு தோன்றுகிறது. கணாணாடி போல பளபளப்பை வெளிபடுத்துகிறது.
இத்தாலி நாட்டிலுள்ள ஆசுட்டா சமவெளி மண்டலத்தின் செயிண்ட்-மார்செல் நகரில் அமைந்துள்ள பிரபோர்னாசு சுரங்கத்தில் முதன் முதலாக இக்கனிமம் கண்டறியப்பட்டது.  
கிரீன்சிசுட்டு, ஆம்பிபோலைட்டு போன்ற உருமாற்றத் தோற்றம் கொண்ட உருமாறிய பாறைகளிலும், உருமாறிய எரிமலைப் பாறைகளின் தாழ்வெப்பநிலை நீர்வெப்ப நரம்புகளிலும் பைமண்டைட்டு காணப்படுகிறது. மாங்கனீசு கனிமத்தின் உருமாற்ற தொடுகைப் பாறைகளிலும் இக்கனிமம் காணப்படுகிறது.எபிடோட்டு, திரெமோலைட்டு, கிலாவ்கோபேன், ஆர்த்தோகிளேசு, குவார்ட்சு மற்றும் கால்சைட்டு போன்ற கனிமங்கள் பைமன்டைட்டுடன் பெரும்பாலும் கலந்து காணப்படுகின்றன.
# குருச்சேத்திரம் சிவன் கோயில்

**குருச்சேத்திரம் சிவன் கோயில்** அரியானா மாநிலத்தில் குருச்சேத்திர மாவட்டத்தில் அமைந்துள்ள தேவார வைப்புத்தலமாகும்.
# குருச்சேத்திரம் சிவன் கோயில்

## அமைவிடம்

புதுதில்லியிலிருந்து ரயில் மற்றும் பேருந்தில் குருச்சேத்திரம் செல்லலாம்.
# குருச்சேத்திரம் சிவன் கோயில்

## மூலவர்

கருவறையில் லிங்கத் திருமேனி உள்ளது. லிங்கத்திருமேனியின் பின் புறத்தில் அதனை வழிபட்ட குந்தியின் உருவம் உள்ளது.
# குருச்சேத்திரம் சிவன் கோயில்

## சிறப்பு

இத்தலம் பகவத் கீதை பிறந்த பெருமையையும், இந்தியாவிலேயே பெரிய குளத்தைக் கொண்ட பெருமையையும் கொண்ட தலமாகும். இத்தலம் தர்ம சேத்திரம், பிரம்ம சேத்திரம் ஆர்யாவர்த்தம், உத்தரவேதி என்ற பெயர்களாலும் அழைக்கப்படுகிறது.
# தந்துவிட்டேன் என்னை

**தந்துவிட்டேன் என்னை** (*Thanthu Vitten Ennai*) என்பது 1991 ஆண்டைய தமிழ்த் திரைப்படம் ஆகும். இப்படத்தில் விக்ரம் , ரோகிணி ஆகியோர் முதன்மைப் பாத்திரங்களை ஏற்று நடித்தனர். இப்படமே இயக்குநர் ஸ்ரீதரின் கடைசிப் படமாகும்.
# தந்துவிட்டேன் என்னை

## கதைச்சுருக்கம்

ஒரு பணக்காரப் பெண்ணும் ஒரு சதாரணக் குடும்பத்தைச் சேர்ந்த இளைஞனும் காதலிக்கின்றனர். ஒரு கட்டத்தில் அந்தப் பெண் தனது சொத்து சுகத்தையெல்லாம் விட்டுவிட்டு காதலன் வீட்டுக்கு வந்துவிடுகிறாள். ஆனால் நாயகன், தனக்கு வேலை இல்லாத காரணத்தால், அவளைப் பத்திரமாக அவளது தந்தையிடம் ஒப்படைத்துவிடுகிறான். நாயகனின் இந்த நேர்மையால் கவரப்பட்ட அவர், நாயகனுக்கு வேலை தேடிக்கொள்ள ஓர் ஆண்டு அவகாசம் தருகிறார். இறுதியில் இருவரும் ஒன்று சேர்ந்தனரா, இல்லையா என்பதே முடிவு.
# தந்துவிட்டேன் என்னை

## இசை

இப்படத்துக்காக இளையராஜா ஆறு பாடல்களுக்கு இசையமைத்தார். பாடல்வரிகளை இளையராஜா, புலமைப்பித்தன், கங்கை அமரன் மு. மேத்தா ஆகியோர் எழுதினர்.
| "கண்களுக்குள்" | எஸ். ஜானகி | 4:37 |
| --- | --- | --- |
| "மன்னவனே" | எஸ் ஜானகி, எஸ். பி. பாலசுப்பிரமணியம் | 4:36 |
| "முத்தமா" | அருண்மொழி, உமா ரமணன் | 4:47 |
| "தென்றல் நீ" | எஸ். ஜானகி, எஸ். பி. பாலசுப்பிரமணியம் | 4:26 |
| "மனசுலோனி" | எஸ். ஜானகி | 5:50 |
| "ஆத்தாடி அள்ளிக்கோடி" | 4:34 | } |
# தந்துவிட்டேன் என்னை

## வரவேற்பு

இப்படம் குறித்து சித்ராலயா கோபு குறிப்பிடும்போது, இது ஒரு தோல்விப்படம் என்றும், ஒரு வாரம்கூட திரையரங்குகளில் ஓடவில்லை எனக் குறிப்பிட்டார். இதற்காண காரணத்தை அவர் ஆராய்ந்தபோது. தன்னை நம்பிவந்த நாயகியை கதாநாயகன் திருமணம் செய்துகொண்டு அவளை எப்பாடுபட்டாவது வைத்துக் காப்பாறாறாமல் அவளது தந்தையிடம் கொண்டுவந்து ஒப்படைத்ததை இரசிகர்கள் ஏற்கவில்லை என்றார்.
# செங்கன்னூர் மகாதேவர் கோயில்

**செங்கன்னூர் மகாதேவர் கோயில்**, செங்கண்ணூர் சிவன் கோயில் அல்லது **செங்கன்னூர் பகவதி கோயில்** என்பது, கேரளாவின் ஆலப்புழாவின் செங்கன்னூர் நகரில் அமைந்துள்ள சிவாலயம் ஆகும். இங்குள்ள பகவதியும்) புகழ்பெற்றவள் என்பதால், இது பகவதி கோயிலாகவும் கருதப்படுகின்றது. மானுடப் பெண்டிருக்கு ஏற்படும் மாதவிடாய் இங்குள்ள பகவதிக்கும் ஏற்படுகின்றது என்பது அதிசயம் ஆகும். ஆண்டின் வருடாந்திர விழா, டிசம்பர் - ஜனவரி மாதங்களில் இருபத்தெட்டு நாட்கள் இடம்பெறுகின்றது.
# செங்கன்னூர் மகாதேவர் கோயில்

## சிறப்பு

கேரள மாநிலத்தில் உள்ள தேவார வைப்புத்தலமாகும்.  
இத்தலம் விறன்மிண்ட நாயனார் அவதரித்த திருத்தலமாகும்.
# செங்கன்னூர் மகாதேவர் கோயில்

## தொன்மம்

இங்கு வீற்றிருக்கும் பகவதியே கண்ணகியாக அவதரித்தாள். கண்ணகி விண்ணுலகுக்கு ஏகிய திருச்செங்குன்றம் இதுவே என்று சொல்லப்படுகின்றது. மானுடப்பெண்ணாக அவதரித்தவள் என்பதாலேயே இத்தேவிக்கும் மாதவிலக்கு ஏற்படுகின்றது ஐம்பொன்னாலான தேவியின் விக்கிரகம், "பெருமாச்சுதன்" என்பவரால் இக்கோயிலுக்குக் கொணரப்பட்டது. பொதுவாக கோவில்களுக்கு தலபுராணம் என்பது ஒன்றுதான் இருக்கும். ஆனால், கேரளாவின், ஆலப்புழா செங்கன்னூரில் அமைந்திருக்கும் பகவதியம்மன் கோவில் குறித்து மூன்று விதமான தல வரலாறுகள் சொல்லப்படுகின்றன.
# செங்கன்னூர் மகாதேவர் கோயில்

## கட்டுமானம்

சிவாலயமான செங்கன்னூர் திருத்தலத்தில் ஈசன் கிழக்கு நோக்கி அருள்புரிய, அவர் சன்னதிக்குப் பின்னால் மேற்கு நோக்கியவளாக பகவதி வீற்றிருக்கின்றாள். திருச்சுற்றில், சாஸ்தா, பிள்ளையார், நீலக்கிரீவன் முதலானோர் வீற்றிருக்கின்றனர். கோயிற்சுவரை அண்டி சுற்றம்பலம் அரங்கும், கோயிற்பகுதியைச் சூழ நாலம்பலமும் அமைந்திருக்கின்றன. ஆலயக்கூரையிலும் சில தூண்களிலும், பாரத - இராமயணச் சிற்பங்கள் விளங்குகின்றன. பரிவார தேவதை சன்னிதிகளாக கணபதி, ஐயப்பன், கிருஷ்ணர், நீலக்கிரீவன், சண்டிகேஸ்வரன், நாகர் மற்றும் கங்கா ஆகியவை உள்ளன.
# செங்கன்னூர் மகாதேவர் கோயில்

## விழாக்கள்

ஈசனுக்கு மூன்று, தேவிக்கு இரண்டு என்று அன்றாடம் ஐந்து சரப்பலிகள் (பூசைகள்) இடம்பெறுகின்றன. "திருப்பூத்து ஆராட்டு" என்பது, இக்கோவிலுக்கு மட்டுமே சிறப்பான, தேவியின் மாதவிலக்கு வைபவம் ஆகும். அம்மூன்று நாட்களும் தேவியின் திருமுன் மூடப்படும். திருப்பூத்து சிந்திய தேவியின் வெண்ணிறாடை, புனிதமாகப் போற்றப்படுகின்றது.. மாதமொரு முறை நிகழ்ந்துவந்த திருப்பூத்து, அண்மைக்காலமாக, மூன்று அல்லது நான்கு மாதங்களுக்கு ஒருமுறை மட்டுமே நிகழ்வதாகச் சொல்லப்படுகின்றது. திருப்பூத்து நிகழ்ந்த நான்காம் நாள், தேவி திருக்குளத்தில் நீராட்டப்படுவதும், பின் மகளிர் தாலப்பொலி ஏந்தி வணங்குவதும் நிகழும். தனு மாதத்து திருவாதிரையில் நிகழும் கொடியேற்றத்துடன் ஆரம்பமாகும் வருடாந்திர உற்சவம், 28 நாட்கள் தொடர்ந்து, மகர மாதத்து திருவாதிரையில் நிகழும் "ஆறாட்டுடன்" (தீர்த்த உற்சவம்) முடிவுறுகின்றது.
# செங்கன்னூர் மகாதேவர் கோயில்

## மேலும் பார்க்க

- 108 சிவன் கோயில்கள்
- கண்ணகி
- பகவதி அம்மன்
- கொடுங்கல்லூர் பகவதி கோவில்
# கிளினோசோயிசைட்டு

**கிளினோசோயிசைட்டு** (*Clinozoisite*) என்பது Ca<sub>2</sub>Al<sub>3</sub>(Si<sub>2</sub>O<sub>7</sub>)(SiO<sub>4</sub>)O(OH) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கிளினோசோயிசைட்டானது கால்சியம் அலுமினியம் சோரோசிலிக்கேட்டு கனிம அணைவுச் சேர்ம வகைக் கனிமம் ஆகும். தொடர்ச்சியான திண்மக்கரைசல் தொடராக இது உருவாகிறது. இதனுடன் அலுமினியத்தில் உள்ள இரும்பு(III) பதிலீடு செய்யப்பட்ட எபிடோட்டும் கலந்துள்ளது. அலுமினியம் எபிடோட்டு என்ற பெயராலும் இதை அழைக்கலாம்.
ஆத்திரியாவின் கிழக்கு தைரோல் என்ற சிற்றூரில் முதன் முதலில் கண்டறியப்பட்டது. ஒற்றைச் சாய்வு படிக அமைப்புடன் சோயிசைட்டு போன்ற தோற்றத்துடன் காணப்பட்ட்தால் இக்கனிமத்திற்கு கிளினோசோயிசைட்டு என்ற பெயர் சூட்டப்பட்டது  
4CaAl<sub>2</sub>Si<sub>2</sub>O<sub>8</sub>(H<sub>2</sub>O)<sub>2</sub> + NaAlSi<sub>2</sub>O<sub>6</sub> <=> 2Ca<sub>2</sub>Al<sub>3</sub>Si<sub>3</sub>O<sub>12</sub>(OH) + NaAl<sub>3</sub>Si<sub>3</sub>O<sub>10</sub>(OH)<sub>2</sub> + SiO<sub>2</sub> + 6H<sub>2</sub>O  
பன்னாட்டு கனிமவியல் சங்கம் கிளினோசோயிசைட்டு கனிமத்தை Czo என்ற குறியீட்டால் அடையாளப்படுத்துகிறது.
# குளிர்கால மேகங்கள்

**குளிர்கால மேகங்கள்** (*Kulirkaala Megangal*) என்பது 1986 ஆண்டு வெளிவந்த இந்திய தமிழ்த் திரைப்படமாகும். இப்படத்தை ஸ்ரீதர் இயக்க, கே. எஸ். சீனிவாசன், கே. சிவராமன் ஆகியோர் தயாரித்தனர். இப்படத்தின் முதன்மைப் பாத்திரங்களில் அர்ஜுன், சாதனா ஆகியோர் நடித்தனர். இசையமைப்பை சங்கர் கணேஷ் மேற்கொண்டனர்.
# குளிர்கால மேகங்கள்

## நடிகர்கள்

- அர்ஜுன்
- சாதனா
- காஞ்சனா
- வனிதா
- ஜெய்சங்கர்
- தேங்காய் சீனிவாசன்
- மனோரமா
- வெண்ணிற ஆடை மூர்த்தி
# குளிர்கால மேகங்கள்

## இசையமைப்பு

இப்படத்துக்கு சங்கர் கணேஷ் இசையமைத்தனர்.
| 1 | "வண்ணக் குதிரை வாகனமாக" | எஸ். பி. பாலசுப்பிரமணியம் | வாலி | 04:27 |  |
| --- | --- | --- | --- | --- | --- |
| 2 | "மெல்லப் பேசும் விழி மௌனம்" | எஸ். பி. பாலசுப்பிரமணியம், எஸ். பி. சைலஜா | Vaali | 03:53 |  |
| 3 | "வானம் செவ்வானம் வெண் மேகம்" | கே. ஜே. யேசுதாஸ், வாணி ஜெயராம் | வாலி | 04:07 |  |
| 4 | "அஞ்சாறு மாசம் அடியே உன் நேசம்" | மலேசியா வாசுதேவன் | வாலி | 04:39 |  |
| 5 | "இலைகள் மீதும் மலர்கள் மீதும்" | எஸ். பி. பாலசுப்பிரமணியம், வாணி ஜெயராம் | வாலி | 04:56 | } |
# எசு. பி. சேதுராமன்

**சேதுராமன் பனையப்பன் சேதுராமன்** (*Sethuraman Panayappan Sethuraman*) ஓர் இந்திய சதுரங்க கிராண்டு மாசுட்டர் ஆவார். இவர் 1993 ஆம் ஆண்டு சென்னையில் பிறந்தார் .  
2009 ஆம் ஆண்டு புதுதில்லியில் நடைபெற்ற பார்சுவ்நாத் சதுரங்கப் போட்டியில் 8/10 புள்ளிகள் எடுத்து இரண்டாம் இடத்தை பகிர்ந்து கொண்ட போது கிராண்டு மாசுட்டர் தகுதி நிலைக்குத் தேவையான முதலாவது அடைவையும், 2010 ஆம் ஆண்டு பாரிசில் நடைபெற்ற அனைத்துலக சதுரங்க சாம்பியன் பட்டப்போட்டியில் 6.5/9 புள்ளிகள் எடுத்து மூன்றாம் இடத்தை பிடித்த போது கிராண்டு மாசுட்டர் தகுதி நிலைக்குத் தேவையான இரண்டாவது அடைவையும், இதே ஆண்டில் போலாந்து நாட்டின் லெக்னிக்காவில் நடைபெற்ற வோல்வோடா கோப்பை சதுரங்கப் போட்டியில் 7/9 புள்ளிகள் எடுத்த வெற்றி பெற்ற போது கிராண்டு மாசுட்டர் தகுதி நிலைக்குத் தேவையான மூன்றாவது அடைவையும் ஈட்டினார் , துருக்கியின் அண்டால்யாவில் நடைபெற்ற 16 வயதுக்கு உட்பட்டோர் சதுரங்க சாம்பியன் பட்டப் போட்டியையும் சேதுராமன் வென்றார்.  
நார்வேயில் 2014 ஆம் ஆண்டு நடைபெற்ற 41 ஆவது சதுரங்க ஒலிம்பிக்கில் இந்தியக் குழுவிற்கு வெண்கலப் பதக்கத்தை பெற்றுக் கொடுத்தார். மேலும், இந்திய தேசிய முதல்நிலை சதுரங்க சாம்பியன் பட்டத்தையும் வென்றார். இப்போட்டியின் முதல் சுற்றில் உருசிய கிராண்டு மாசுட்டர் சனான் சுயுகிரோவ்வையும் இரண்டாவது சுற்றில் சகநாட்டு கிராண்டு மாசுட்டர் பென்டலா அரிகிருட்டிணனையும் வீழ்த்தினார். மூன்றாவது சுற்றில் சாக்கிரியர் மாமேத்யாரோவிடம் விழ்ந்தார்.  
2016 ஆம் ஆண்டு உசுபெக்கித்தான் நாட்டின் தாசுகண்ட் நகரில் நடைபெற்ற ஆசிய சதுரங்க சாம்பியன் பட்டத்தை வென்றார்.
2018 பிப்ரவரியில் நடைபெற்ற ஏரோபிளாட்டு சதுரங்கப் போட்டியில் 6.5/9 புள்ளிகள் எடுத்து விளையாடிய 92 நபர்களில் சேதுராமன் இரண்டாவது இடத்தைப் பிடித்தார்.
# யாரோ எழுதிய கவிதை

**யாரோ எழுதிய கவிதை** (*Yaaro Ezhuthiya Kavithai*) என்பது 1986ஆம் ஆண்டைய இந்தியத் தமிழ்த் திரைப்படமாகும். ஸ்ரீதர் இயக்கிய இப்படத்தில், சிவகுமார், ஜெயஸ்ரீ ஆகியோர் முதன்மைப் பாத்திரங்களை ஏற்று நடித்தனர்.
# யாரோ எழுதிய கவிதை

## நடிகர்கள்

- சிவகுமார்
- ஜெயஸ்ரீ
- ராஜேஷ்
- தேங்காய் சீனிவாசன்
- சார்லி
- சேது விநாயகம்
- வாணி
- கோவை சரளா
# அமினோமெத்தனால்

**அமினோமெத்தனால்** (*Aminomethanol*) என்பது CH5NO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மத்தை மெத்தனாலமீன் என்ற பெயராலும் அழைக்கலாம். இதுவோர் எளிய அமினோ ஆல்க்கால் சேர்ம்மாகக் கருதப்படுகிறது. ஒரு முதல்நிலை அமீன், ஒரு முதல்நிலை ஆல்க்கால் ஆகிய இரண்டும் இச்சேர்மத்தில் உள்ளன. இவ்விரு குழுக்களும் ஒரே கார்பன் அணுவில் இணைந்திருக்கின்றன. எளிய எமியமினால் என்றும் இச்சேர்மம் கருதப்படுகிறது. பார்மால்டிகைடு மற்றும் அமோனியா இவ்விரண்டிலிருந்தும் வருவிக்கப்படும் வேதி வினைக்குழு எமியமினால் எனப்படும் . மற்ற அமீன்களைப் போல மெத்தனாலமீன் ஒரு வலிமையற்ற காரமாக செயற்படுகிறது .  
நீரிய கரைசலில் மெத்தனாலமீன் ஒரு பார்மால்டிகைடாகவும் அமோனியாவாகவும் சிதைவடையலாம் .
# ஹரிகதா கலாட்சேபம்

யில் பத்திரகிரி தாசர் செய்யும் ஹரிகதா காலட்சேபம்]]  
**ஹரிகதா காலட்சேபம்** (**Harikatha**), திருமாலின் அவதாரக் கதைகளை கூறும் ஹரிகதை என்பது இயல், இசை, நாடகம் ஆகிய மூன்றும் கலந்த கலவையாகும். மக்களிடையே பக்தி மார்க்கத்தை பரப்புவதில் ஹரிகதா காலட்சேபம் முன்னிலை வகித்தது.  
ஹரிகதைக்கும், உபன்யாசம் அல்லது ஆன்மீகச் சொற்பொழிவுகளுக்கும் வேறுபாடு உண்டு. உபன்யாசம் செய்பவர் உரைநடையில் பேசுவதில் மட்டும் வல்லுனராக இருந்தால் போதும். ஆனால் ஹரிகதா காலட்சேபம் செய்பவரோ உரையாற்றுவதிலும், பாடுவதிலும், பாவனைகளை வெளிப்படுத்தி நடிப்பதிலும், சமயத்தில் நடன முத்திரைகளை அபிநயிப்பதிலும்கூட வல்லுனராக இருக்கவேண்டும். மேலும் வடமொழி, தெலுங்கு போன்ற பன்மொழியில் வித்தகராக இருத்தல் மிகச்சிறப்பு. வேதங்கள், சுலோகங்கள், கீர்த்தனைகள், ராக ஆலாபனைகள், தமிழ், தெலுங்கு பாடல்கள், மராத்திய அபங்கங்கள், இந்தி பஜன்கள் என்று அனைத்தையும் அறிந்தவராக இருப்பதோடு, அவற்றை அளவோடு பயன்படுத்துவதில் திறமையானவராக இருத்தல் வேண்டும். குறிப்பாக இதிகாசங்கள் மற்றும் புராணக் கதைகளை மக்களிடையே சுவையுடன் எடுத்துக் கூறவேண்டும். பக்கவாத்தியங்களுடன் ஹரி கதை வித்தகர் உணர்ச்சிபூர்வமாக நவரசங்களையும் வெளிப்படுத்தும் போது நிகழ்ச்சி சிறப்பாக அமையும்.  
பெரும்பாலும் ஹரிகதைக்கு பக்கவாத்தியங்களாக மிருதங்கமும், ஹார்மோனியமும் மட்டுமே பயன்படுத்தப்பட்டு வந்தன. பின்னாளில் ஆர்மோனியத்தின் பதிலாக வயலினும், சுருதி பெட்டியும் ஆக்கிரமித்துவிட்டது.
# ஹரிகதா கலாட்சேபம்

## இந்து தொன்மவியலில்

- முதன்முதலில் ஹரிகதையை நாரதரே இசைத்துப் பாடி மூவுலகங்களில் பரப்பியவர் என இந்து தொன்மவியல் மூலம் அறியப்படுகிறது.
- வால்மீகியின் இராமாயணக் காவியத்தில், இரட்டையர்களான லவன் மற்றும் குசன், இராமகதையை, இராமனின் அயோத்தி அரசவையில் இசைத்துப் பாடினர் என அறியப்படுகிறது.
# ஹரிகதா கலாட்சேபம்

## வரலாறு

கிபி 15-ஆம் நூற்றாண்டுகளில், தக்காணத்தின் தற்கால மகாராட்டிரா மற்றும் கர்நாடகா பகுதிகளில், புரந்தரதாசர், ஜெயதேவர், கனகதாசர், துக்காராம் போன்ற வைணவ அடியார்களால் ஹரிகதை இசைத்துப் பாடி பரப்பப்பட்டது.  
பதினேழாம் நூற்றாண்டில் தஞ்சாவூர் மராத்திய மன்னர்கள் (1674–1855) தமிழகத்தை ஆண்டபொழுது, ஹரிகதா காலட்சேபங்கள் "பஜனை சம்பிரதாயத்தோடு" தமிழ்நாட்டிற்கு அறிமுகமாயின.  
தற்கால ஆந்திரப் பிரதேசத்தின் கடற்கரை மாவட்டங்களில் 19-ஆம் நூற்றாண்டுகளில் தெலுங்கு மொழியில் ஹரிகதை பரவியது.
# ஹரிகதா கலாட்சேபம்

## ஹரிகதா காலட்சேபம் செய்வதில் புகழ்பெற்றவர்கள்

- இலக்குமனாச்சாரி
- திருப்பழனம் பஞ்சாபகேச பாகவதர்
- மாங்குடி சிதம்பர பாகவதர்
- பிச்சாண்டார்கோவில் முத்தையா பாகவதர்
- திருவையாறு அண்ணாச்சாமி பாகவதவர்
- எம்பார் சிறீரங்காச்சாரியார்
- கோனூர் சீதாராம சாஸ்திரி
- சூலமங்கலம் வைத்தியநாத பாகவதர்
- டி. எஸ். பாலகிருஷ்ண சாஸ்திரி
- கிருபானந்த வாரியார்
- எம்பார் விஜயராகவாச்சாரியார்
- சந்தான கோபாலாச்சாரியார்
- சரஸ்வதிபாய்
- பத்மாசினிபாய்
# நிர்மலா தேஷ் பாண்டே

**நிர்மலா தேஷ்பாண்டே** (அக்டோபர் 17, 1929 முதல் 1 மே 2008 வரை ) குறிப்பிடத்தக்க இந்திய சமூக சேவையாளராக இருந்தார். இவர் காந்தியின் தத்துவத்தை தழுவினார். இவர் சிறு வயதிலேயே பெண்கள், பழங்குடியின மக்கள் மற்றும் இந்தியாவில் வகுப்புவாத ஒற்றுமை மற்றும் அதற்கான சேவையில் தனது வாழ்க்கையை அர்ப்பணித்தார்.. 2006 இல் இந்தியாவின் இரண்டாவது குடிமகன்களுக்கு வழங்கப்படும் மிக உயரிய விருதான பத்ம விபூசன் பட்டம் பெற்றுள்ளார். மேலும் இவரது மரணத்திற்குப் பின்னர் 2010-இல் நமது அண்டை நாடான பாகிஸ்தான் சிதாரா-இ-இம்தியாஸ் என்ற பட்டத்தை இவருக்கு வழங்கியது.
# நிர்மலா தேஷ் பாண்டே

## வாழ்க்கை

1929 ஆம் ஆண்டு அக்டோபர் மாதம் 19 ஆம் தேதி நாக்பூரில் உள்ள விமலா மற்றும் புருஷோத்தம் யஷ்வந்த் தேஷ்பாண்டே ஆகியோருக்கு மகளாகப் பிறந்தார். 1962 ஆம் ஆண்டில் இவர் தனது எழுத்துப்பணிக்காக மராத்தி மொழியில் சாகித்திய அகாதமி விருது பெற்றுள்ளார்.
இவர் நாக்பூரில் படித்து அரசியல் அறிவியல் துறையில் எம்.ஏ.பட்டம் பெற்றுள்ளார். இவர் புனேயில் பெர்குசன் கல்லூரியில் படித்துள்ளார். பின்னர், இவர் நாக்பூரில் உள்ள மோரிஸ் கல்லூரியில் அரசியல் விஞ்ஞானத்துறையில் விரிவுரையாளராக பணியாற்றினார்.
# நிர்மலா தேஷ் பாண்டே

## சமூக செயல்பாடுகள்

தேஷ்பாண்டே 1952 ஆம் ஆண்டில் வினோபா பாவே நடத்திவந்த பூமி தான இயக்கத்தில் தன்னை ஈடுபடுத்திக்கொண்டு 40,000 கி.மீ. தூரங்களை பயணித்து கிராம ஸ்வராஜ்ஜ்யம் என்ற காந்தியடிகளின் கொள்கைகளை பரப்பினார். காந்திய கொள்கைகளைக் கடைப்பிடிப்பது மிகவும் கடினம் என்று இவர் அறிந்திருந்தார், ஆனாலும் அவ்வாறு செய்வது ஒன்றே உண்மையான ஜனநாயக சமுதாயத்தை நோக்கிச் செல்லும் ஒரே வழி என்று நம்பினார்.  
பஞ்சாபில் (பஞ்சாப்) மற்றும் காஷ்மீர் மாநிலங்களில் வன்முறைகள் உச்சத்தில் இருந்தபோது அதற்கான சமாதான முயற்சிகளை மேற்கொண்டதில் பெருமளவில் அறியப்பட்டார். 1994 ல் காஷ்மீரின் அமைதிக்காக பாகிஸ்தானைச் சந்திப்பதில் இவர் மேற்கொண்ட முன்முயற்சிகள் ஆகிய இரண்டும் பெரிய பொதுச் சேவை சாதனைகளாகும். [[திபெத்] ன் மீது சீனாவின் அடக்குமுறையைக் கண்டு மிகவும் துயறுற்றார்..  
1983 ஆம் ஆண்டு ஜூன் மாதம் முதல் ஹரிஜன் சேவாக் சங்க் என்ற அமைப்பின் தலைவராக பதவியிலிருந்தார். மேலும் இவர் பல சமூக அமைப்புகளுடன் தன்னை ஈடுபடுத்திக் கொண்டிருந்தார். மேலும், 2004 இல் தேசிய கம்யூனல் ஹார்மனி என்ற விருதினை பெற்றுள்ளார்/ 2001 ல், இந்திய பாராளுமன்றத்தின் மீது நடைபெற்ற தாக்குதலில் 13 நபர்கள் கொல்லப்பட்ட வழக்கில் குற்றம் சுமத்தப்பட்ட அப்சல் குருவுக்கு தேஷ்பாண்டே கருணை காட்டினார்.  
அமெரிக்காவின் மிச்சிகன், லான்சிங் ஆகிய நகரங்களில் வாழும் இந்திய அமெரிக்கர்களால் ஏற்பாடு செய்யப்பட்ட ஒரு சுற்றுப்பயணத்தில் அமெரிக்காவின் பல நகரங்களை தேஷ் பாண்டே பார்வையிட்டார். இவர் மாநிலங்களவை உறுப்பினராகவும் இருந்துள்ளார். 2008 மே 1 அன்று புது தில்லியில் தூக்கத்திலேயே தனது 79 வயதில் காலமானார்.
# சிறு இந்தியப் புனுகுப்பூனை

**இந்திய சிறிய புனுகுப் பூனை** என்ற விலங்கு தெற்கு மற்றும் தென்கிழக்கு ஆசியாவில் பரவலாக காணப்படுகின்றன. விவசாய நிலங்களையும் அதை ஒட்டிய நிலப்பரப்புகளிலும் அதிக அளவிலாக பரந்து விரிந்து வசித்து வந்தாலும் ஐயுசிஎன் என்ற அமைப்பு மிக வேகமாக அழிவைச் சந்தித்துவரும் ஒரு விலங்காக இதைப் பட்டியலிடுகிறது.
# சிறு இந்தியப் புனுகுப்பூனை

## பண்புகள்

இந்திய சிறிய புனுகுப் பூனைகள், வெண்மை, பழுப்பு மற்றும் பழுப்பு நிற சாம்பல் நிறத்தில் காணப்படும். மேலும் இதன் உடலின் பக்கவாட்டில் கருப்பு அல்லது பழுப்பு நிறப் புள்ளிகளைக் கொண்ட நீண்ட நீள்வட்ட கோடுகள் காணப்படும். வழக்கமாக ஒவ்வொரு பக்கத்திலும் நான்கு மற்றும் ஐந்து வரிசைகளுடன் வெவ்வேறு கோடுகளுடன் காணப்படும். ஒருசிலவற்றில் தெளிவில்லாத கோடுகளும் புள்ளிகளும் காணப்படும்.காதுகளுக்கு பின்னால் இரு தடித்த கோடுகளும்,தொண்டைப் பகுதியில் ஒன்றும் காணப்படும்.இதன் உடலின் கீழ் பகுதி பழுப்பு அல்லது சாம்பல் நிறத்தைக் கொண்டிருக்கும், உடலின் மீதிப்பகுதி பெரும்பாலும் சாம்பல் நிறத்தில் இருக்கும்.இதன் காதுகள் சிறியதாகவும் வட்ட வடிவிலும் பளபளப்புடனும் அதன் கண்களுக்கு அருகில் அமைந்திருக்கும். இதன் கால்கள் பழுப்பு அல்லது கருப்பு நிறமாகக் காணப்படும்.இதன் வால் மோதிர வடிவ கோடுகள் கொண்ட ஒன்று முதல் ஒன்பது கொண்ட எண்ணிக்கையிலும் அவை கருப்பு மற்றும் வெண்மை நிறமாகவும், மிக நீண்டதாகவும் இருக்கும்.. மரங்களில் காணப்படுகின்றன. ஜம்மு மற்றும் காஷ்மீர் மாநிலத்திலுள்ள டச்சிகம் தேசிய பூங்காவில் மீன் வளம் மிக்க நதிக்கருகில் முதல் முறையாக காணப்பட்டுள்ளதை பதிவு செய்யப்பட்டது. இது இந்தியாவின் மேற்குத் தொடர்ச்சி மலைகளில், தமிழ்நாட்டின் ஆனமலை புலிகள் காப்பகம் மற்றும் காலக்காடு முண்டந்துரை புலிகள் காப்பகம் மற்றும் கேரளா பாரம்பிகுளம் வனவிலங்கு சரணாலயம் மற்றும் சின்னார் வனவிலங்கு சரணாலயம் போன்ற இடங்களில் காணப்பட்டுள்ளதை 2008 ஆம் ஆண்டில் மேற்கொண்ட ஆய்வுகள் முடிவு செய்கின்றன.  
முதுமலை புலிகள் சரணாலயத்தில் இவ்விலங்கினங்கள் பனிக்கட்டிகள் நிறைந்த இலையுதிர் காடுகள், குறைந்த அளவு பசுமையான புல்வெளிகள் மற்றும் முட்கள் நிறந்த வனப்பகுதிகளில் மற்றும் தண்ணீர் தென்படும் கிராமப்புற பகுதிகளிலும் தென்படுகின்றன. மியான்மரிலுள்ள ஹிலாகா தேசிய பூங்காவின் கலப்பு இலையுதிர் மற்றும் மூங்கில் காடுகளில் இவைகள் இருப்பது பதிவு செய்யப்பட்டுள்ளது.
# சிறு இந்தியப் புனுகுப்பூனை

## சுற்றுச்சூழல் மற்றும் நடத்தை

இந்திய சிறிய புனுகு பூனைகள் பெரும்பாலும் இரவு நேரங்களில் தனது உணவத்தைத் தேடி நிலப்பரப்பு மற்றும் தரையில் உள்ள துளைகள், பாறைகளிலுள்ள பூச்சியினங்களை உணவாகக் கொள்ளும்.
# சிறு இந்தியப் புனுகுப்பூனை

## சுற்றுச்சூழல் மற்றும் நடத்தை

### இனப்பெருக்கம்

பொதுவாக நான்கு அல்லது ஐந்து குட்டிகளை ஒரே சமயத்தில் ஈன்றெடுக்கும். இதன் வாழ்நாள் எட்டு முதல் ஒன்பது ஆண்டுகள் ஆகும்.
# நிக்கோல் பரியா

2018 ஜனவரியில் இவர் முதன்முதலாக ஓர் இந்தியராக உலக அழகிப் பட்டம் 2010 வென்றமைக்காக இந்தியக் குடியரசுத் தலைவர் ராம்நாத் கோவிந்த்தால் விருது வழங்கப் பெற்றார். இந்தியாவின் மகளிர் மற்றும் குழந்தைகள் மேம்பாட்டு அமைச்சகம் மேற்கொண்ட விரிவான ஆய்வுக்குப் பின்னர், அவர்களின் சாதனைக்காக இந்தியாவின் 112 பெண்கள் நாட்டின் *முதல் பெண்கள்* எனக் கௌரவிக்கப்பட்டனர். அவர்களில் நிக்கோல் ஃபரியாவும் ஒருவராவார்.
# நிக்கோல் பரியா

## தொழில்

நிக்கோல் ஃபரியா தனது 15 ஆம் வயதில் ஆடை அலங்காரத் துறையில் நுழைந்தார். டில்லி, மும்பை, கொழும்பு, இலங்கை ஆகிய இடங்களில் இத்துறையில் பணிபுரிந்தார். உலக அழகிப் போட்டியாளர் என்பதால் பாலிவுட் திரைப்படங்களில் இவருக்கு வாய்ப்புகள் வந்தடைந்தன.  
ஒரு பேட்டியில் மிஸ் எர்த் பட்டம் வென்றபின் உங்கள் வாழ்க்கை எவ்வாறு மாறியுள்ளது என்ற கேள்விக்கு “எனது வாழ்க்கை நிறைய மாறிவிட்டது. வெற்றிக்குப் பின் எனக்கு நல்ல வேலை கிடைத்தது. மேலும் மேலும் நான் பணிசெய்துகொண்டே இருக்கிறேன். புதிய சூழல், புதிய மக்களைச் சந்தித்து வருகிறேன். உலகெங்கும் பயணித்து புதிய இடங்களைக் காண்கிறேன். பல்வேறு பாரம்பரியம் மற்றும் கலாச்சாரத்தின் சுவையை அனுபவிக்கிறேன். மிகவும் திருப்தியாக உணர்கிறேன்.” என அவர் பதிலளித்தார்.  
எல்லெ, வோக், காஸ்மோபாலிட்டன், உள்ளிட்ட பன்னாட்டு ஆடை அலங்காரம் தொடர்பான இதழ்கள் இவரைப் படம்பிடித்துள்ளன. லக்மே காஸ்மெடிக், வில்ஸ் லைஃப்ஸ்டைல் இண்டியா ஃபேஷன் வீக், கொழும்பு ஃபேஷன் வீக் ஆகிய நிறுவனங்களின் வெளியீட்டு விழா அலங்கார நடை மேடைகளில் மாதிரியாக நடைபயின்றுள்ளார். நவம்பர் 2010 இல் மடிக்கணினி நிறுவனமொன்றின் தொலைக்காட்சி விளம்பரத்திற்காக ஃபரியாவின் படங்கள் பயன்படுத்தப்பட்டன.
# பொய் சொல்லப் போறோம் (திரைப்படம்)

கார்த்திக் குமார், பியா பஜ்பை, நாசர், நெடுமுடி வேணு, மௌலி, கொச்சி ஹனிபா, டெல்லி கணேஷ் போன்ற நடிகர்களின் நடிப்பில் 2008 ஆம் ஆண்டு தமிழ் மொழியில் வெளியான முழுநீள நகைச்சுவை திரைப்படம் ***பொய் சொல்லப் போறோம்*** ஆகும். இத்திரைப்படம் *Khosla Ka Ghosla* என்ற இந்தி திரைப்படத்தின் தழுவலாகும்.
# பொய் சொல்லப் போறோம் (திரைப்படம்)

## கதை

நடுத்தர வசதி படைத்த சத்தியநாதன் (நெடுமுடி வேணு) தனது பணி ஓய்வு பணம் கிட்டத்தட்ட இருபத்தைந்து இலட்சம் முழுவதையும் கொடுத்து அவரது நெடுநாள் கனவான சொந்த வீடு கட்டுவதற்காக நகருக்கு வெளியே வீட்டு புரோக்கரான விஜயகுமார் (கொச்சின் ஹனிபா) மூலமாக இடம் வாங்குகிறார். அங்கே தனது மனைவி மற்றும் மூன்று பிள்ளைகளான உப்பிலிநாதன் (கார்த்திக் குமார்), விஸ்வநாதன் மற்றும் மகள் சிந்து உடன் வீடு கட்டி குடியிருக்க வேண்டும் என்பதே அவரது ஒரே ஆசையாகும். ஆனால் மென்பொறியாளரான மூத்த மகன் உப்பிலிக்கோ இந்தியாவை விட்டே வெளியேறி நியூயார்க் நகரத்திற்கு சென்று வாழ வேண்டுமென்று அவா. அதற்காக விசா நடைமுறைகள் முடித்து விசாவிற்காக காத்திருக்கிறார். இவ்வாறிருக்க தான் வாங்கிய இடத்தில் வீடு கட்டுவதற்கு முதற்படியாக பூமி பூஜை நடத்துவதற்காக தனது குடும்பத்தார் அனைவரையும் அழைத்துக் கொன்டு வரும் சத்தியநாதனுக்கு அதிர்ச்சி தரும் விதமாக அவருக்கு விற்கபட்ட இடத்தில் "பேபி பிராப்பர்டீஸ்" என்ற பெயருடன் சுற்றுச்சுவர் ஒன்று இருக்க அதைக்கேட்கும் அவர் ஒரு ரவுடியால் தனது குடும்பத்தார் முன்னிலையில் அவமானப்படுகிறார்.
தனக்கு இடத்தை விற்றவரான விஜயகுமாரிடம் நியாயத்தை கேட்கச்செல்கிறார் சத்தியநாதன். விஜயகுமாரோ பேபியை எதிர்த்து தன்னால் ஒன்றும் செய்ய இயலாது என்றும் வேண்டுமானால் அந்த பேபி என்பவரை சந்திக்க அனுமதி வாங்கித்தருவதாகவும் சமாதானப்படுத்துகிறார். வேறு வழியில்லாமல் பேபியை (நாசர்) சந்திக்க செல்லும் அவர்களிடம் மேலும் பன்னிரெண்டு இலட்சம் பணம் கொடுத்தால் அந்த இடத்தைக் காலி பண்ணுவதாக பேரம் பேசி மிரட்டுகிறார். பல வழிகளை யோசிக்கும் சத்தியநாதன் வேறுவழியின்றி ரவுடிகளை வைத்து பேபியை மிரட்டி காலி பண்ணலாம் என நினைத்து அவர்களைக் கூலிக்கு அமர்த்துகிறார். ஆனால் மறுநாள் அவரையே காவல்துறையினர் கைது செய்து சிறையில் அடைக்கின்றனர்.
இதையெல்லாம் மௌனமாக வேடிக்கை பார்க்கும் உப்பிலி தனது தந்தையார் அந்த இடத்தின் மீது வைத்துள்ள பற்றையும் அங்கு குடும்பமாக வாழ வேண்டும் என்ற ஆசையையும் புரிந்து கொன்டு உதவ எண்ணுகிறார். பேபியின் முன்னாள் உதவியாளரும் அவரால் ஏமாற்றப்பட்டவருமான ஆசிப் பாய் (பாஸ்கி) என்ற பிரயாண தரகர் ஒருவரின் தொடர்பு கிடைக்கும் உப்பிலி, அவரது அறிவுறுத்தலின் படி தனது காதலியான அம்ருதா (பியா பாஜ்பாய்) உடன் இணைந்து நாடக நடிகரும் நூற்று முப்பத்தாறு விருதுகள் பெற்றவருமான டாடி (மௌலி) என்பவரை துபாயில் இருந்து வரும் தொழிலதிபராக நடிக்க வைத்து பேபியை ஏமாற்ற திட்டமிடுகின்றான். அதன்படி அரசாங்கத்தின் மீன் வளத்துறைக்கு சொந்தமான பல ஏக்கர் நிலத்தை தனக்கு சொந்தமென்றும் அதை பேபிக்கு குறைந்த விலைக்கு விற்பதாகவும் டாடியும் குழுவினரும் நடிக்கின்றனர். அதை நம்பி ஏமாறும் பேபி பணம் கொடுக்கின்றார். அந்தப் பணத்தையே சத்தியநாதன் திரும்பக் கொடுத்து தனது நிலத்தை மீட்கிறார். இறுதியில் மகிழ்ச்சியாகத் தனது இடத்தில் தனது வீட்டில் தனது குடும்பத்தாருடன் வாழ்கின்றார். ஆனால் தனது உதவியாளர் ஜானியின் மூலம் தான் ஏமாற்றப்ட்டதை அறியும் பேபி சமுதாயத்தில் தனது மதிப்பும் மரியாதையும் பயமும் குறைந்துவிடும் என்பதால் இதை அப்படியே மறைக்க முடிவு செய்கிறார்.
# பொய் சொல்லப் போறோம் (திரைப்படம்)

## நடிகர் குழுவினர்

- நெடுமுடி வேணு K.R.சத்தியநாதனாக, (குரல் கொடுத்தவர் ராஜேஸ்
- நாசர், பேபியாக
- கார்த்திக் குமார் உப்பிலி என்ற உப்பிலிநாதனாக
- ஜஸ்டினா சிந்துவாக
- லெட்சுமி ராமகிருஷ்ணன் சத்தியநாதனின் மனைவியாக
- டெல்லி கணேஷ் முதல்வராக
- அரவிந்த் கிருஷ்ணா, காவல்துறை அதிகாரியாக
- பியா பாஜ்பாய், அம்ருதாவாக (குரல் கொடுத்தவர் சுசித்ரா)
- மௌலி, நாடக நடிகர் டாடியாக
- பாலாஜி வேணுகோபால், நாடக இயக்குநராக
- பாஸ்கி, ஆசிப் பாயாக
- ஜான் விஜய், ஜானியாக
- கொச்சி ஹனிபா, வீட்டுத்தரகர் விஜயகுமாராக
# பொய் சொல்லப் போறோம் (திரைப்படம்)

## சில குறிப்புகள்

பூஜை இல்லாமல், சுவரொட்டி இல்லாமல், படத்துக்குப் பெயர் கூட வைக்காமல், படப்பிடிப்புக்குக் கிளம்பிச் சென்று முப்பதே நாளில் மொத்தப் படத்தையும் முடித்துள்ளார். "கிரீடம்" திரைப்பட இயக்குநர் விஜய். இயக்குநர் பிரியதர்ஷன், யு.டி.வி. நிறுவனத்துடன் இணைந்து தயாரித்தது இப்படமாகும். முப்பத்து நான்கு நாட்களில் முடித்தாலும் நாசர், நெடுமுடி வேணு, மௌலி போன்ற பல முக்கிய நடிகர்களுடன் பல புதுமுக நடிகர்களும் நடித்துள்ள இப்படத்தில்தான் தமிழ் திரை உலகில் முதன்முதலாக படக்குறிப்புகள் அடங்கிய பாடல் (தீம் பாடல்) வெளியிடப்பட்டது.
# சிள்வண்டு

**சிள்வண்டு** என்பது கிரைலிடே குடும்பத்தைச் சார்ந்த ஒரு வகைப் பூச்சி. இப்பூச்சி வெட்டுக்கிளியோடு தூரத் தொடர்பு உடையவை.
# சிள்வண்டு

## வாழ்விடம்

இவை புல்வெளி, புதர்கள்,காடுகள், சதுப்பு நிலங்கள், குகைகள் போன்ற இடங்களில் உள்ளன. டிராபிக் பகுதியில் 55 டிகிரிக்குள் இப்பூச்சி வாழ்ந்து வருகிறது.மலேசிய கோலாலம்பூரில் இப்பூச்சியில் 88-க்கும் அதிகமான இனங்கள் உள்ளன. இப்பூச்சிகள் இரவு நேரத்தில் அதிகமாக இயங்குகின்றன.
# சிள்வண்டு

## உடல் அமைப்பு

சிலிண்டர் வடிவ உடலும் உருளைத் தலையும் நீளமான உணர்ச்சி கொம்புகளும் கொண்டது. இப்பூச்சி வகையில் 900 இனங்கள் விவரிக்கப்பட்டுள்ளது.
# சிள்வண்டு

## வாழ்வு முறை

இவை அனைத்துண்ணிகளாகவும் தாவர உண்ணிகளாகவும் வாழ்கின்றன.சில இனங்கள் பறக்கும் தன்மை கொண்டுள்ளது. ஆண் பூச்சிகள் ஒலி எழுப்பக் கூடியவை. இப்பூச்சிகள் முட்டையிட்டு குஞ்சு பொரிக்கக்கூடியவை.
# சங்க இலக்கியங்களில் இருந்து தமிழ் வரலாறு

பண்டைய தமிழகத்தை வரையறுக்க சங்க இலக்கியங்கள் முக்கியமான வரலாற்று மூலங்களாக உள்ளன. சங்க இலக்கியப் பாடல்கள் பல்வேறு மன்னர்களையும் இளவரசர்களையும் குறிப்பிடுகின்றன. அவை தொல்லியல் ஆதாரங்கள் மூலம் நிரூபனம் ஆகியுள்ளது. சேரர் சோழர், பாண்டியர் ஆகியோரின் வரலாற்றிற்கான முக்கியக் குறிப்பாக சங்க இலக்கியங்கள் திகழ்கின்றன.
# சங்க இலக்கியங்களில் இருந்து தமிழ் வரலாறு

## சங்க காலம்

சங்கம் என்பது பல்வேறு தமிழ்ப் புலவர்கள் கூடித் தங்கள் பாடல்கைளை வெளியிடப் பயன்படுத்திய ஒரு பழைய அமைப்பாகும். பாண்டிய மன்னர்களின் ஆதரவோடு அவர்கள் மதுரையில் அடிக்கடி கூடியிருந்துள்ளனர். சங்க காலம் என்பது கி.மு. 400 லிருந்து கி.பி.300 வரை உள்ள காலம் எனக் கணக்கிடப்பட்டுள்ளது. சங்கம் பற்றிய குறிப்புகள் முதன் முதலில் எட்டாம் நூற்றாண்டைச் சார்ந்த இறையனார் அகப்பொருளில் குறிப்பிடப்பட்டுள்ளது. மூன்று சங்கங்கள் நடைபெற்று இருந்திருக்கின்றன. சங்க இலக்கியம் காதல், வீரம், போர், அரசியல், வணிகம் போன்றவற்றை உள்ளடக்கியது. பல்வேறு சங்க கால தமிழ் இலக்கியங்கள் கிடைக்காமல் போயுள்ளன. சங்க கால இலக்கியத்தில் ஒரு சிறு பகுதியே நமக்கு இப்போது கிடைத்துள்ளது.  
சங்க காலத்தில் தான் தமிழ் மொழி வளர்ச்சி உச்சம் பெற்று இலக்கிய வெளிப்பாட்டிற்கு மிகச் சிறந்த மொழியாக இருந்துள்ளது. சமூக வாழ்வியல் முறைகளை மிகத் தெளிவாக சங்க இலக்கியங்கள் வரையறுக்கின்றன.  
தென் மேற்குத் தமிழகத்தில் கண்டெடுக்கப்பட்ட கல்வெட்டுக்களில் மூன்று தலைமுறை சேர மன்னர்கள் பெயர்கள் இடம்பெற்றுள்ளன. இம்மூன்று பெயர்களும் சங்க இலக்கியமான பதிற்றுப்பத்து பாடலில் வருகிறது. இக்கல்வெட்டுக்கள் கி. பி. இரண்டாம் நூற்றாண்டைச் சார்ந்தவையாக இருக்கும் என ஆய்வுகள் தெரிவிக்கின்றன.  
ஸ்டரேபோ, டோலமி, பிளினி போன்ற பயணிகள் கிரேக்கம் ரோம் மற்றும் தமிழ்நாட்டிற்கு இடையேயான வர்த்தகம் பற்றி விவரித்துள்ளனர். பல்வேறு ரோமன் தங்கம் மற்றும் வெள்ளி நாணயங்கள் மண்பாண்டங்கள் தமிழ்நாடு முழுவதும் இருந்து கண்டெடுக்கபபட்டுள்ளது.
# சங்க இலக்கியங்களில் இருந்து தமிழ் வரலாறு

## சங்கம்-வரலாற்று ஆதாரம்

சங்க கால படைப்புகளின் காலத்தைக் கணக்கிடுவது மிகவும் கடினமாக உள்ளது.  
இலக்கியங்களில் கூறப்பட்ட மன்னர்கள், தலைவர்கள், இலக்கியங்கள் வெளியிடும் செய்திகள் இவற்றை ஒப்பிட்டு ஆராய்கையில் சங்க இலக்கியம் நான்கு அல்லது ஐந்து தலைமுறை 120 அல்லது 150 ஆண்டுகள் நடந்த நிகழ்வுகளைப் பிரதிபலிக்கிறது.  
கி.பி மூன்றாம் நூற்றாண்டில் வடக்கில் இருந்து வந்து களப்பிரர்கள் படையெடுப்புக்குப் பின்னர் சங்க காலம் முடிவுற்றது.
# பாறைக் கோவில்

பாறைக் காேவில் முருகன் ஆலயம் என்பது கூளையூர் மாதையன் நகர் அருகிலுள்ள முருகன் நகர் எனும் பகுதியில் இருக்கின்ற காட்டுப்பகுதியில் அமைந்துள்ள ஓர் ஆலயமாகும்.இவ்வாலயம் இந்து சமய அறநிலையத்துறைக்கு உட்படாததும்,பரம்பரை பூசாரியினால் நிர்வகிக்கப்படும் ஓர் ஆலயமாகும்.இவ்வாலயம் பாறைகளின் மீது அமைக்கப்பட்டுள்ளதால் பாறைக்காேவில் முருகன் ஆலயம் என அழைக்கப்படுகிறது.இவ்வாலயத்தின் முன் உள்ள பாலியில் தண்ணீர் குடிக்க குரங்குகள்,விலங்குகள்,பறவைகள் பாேன்றன வரும்.இக்காட்டுப்பகுதியில் காட்டுப்பன்றி,மயில்,முயல்,குரங்கு பாே ன்றன உள்ளன.காேவிலுக்குச் செல்லும் வழியில் முன்பிருந்த நிழல்தரக்கூடிய ஒரு பெரிய ஆலமரம் அகற்றப்பட்டு செல்வதற்காக மண்சாலை அமைக்கப்பட்டுள்ளது.பழமையான வழிபாட்டுத்தலமான இது 50 ஆண்டுகளுக்கு முன்புதான் காே விலாக உருப்பெற்றது.இவ்வாலயத்தின் அருகிலுள்ள பெருமாள் காேவில் சிவலிங்கத்தின் மேல்பகுதியிலுள்ள கல் பாேன்ற பகுதி பெருமாள் என்று காலங்காலமாக வழிபடப்படுவது சிறப்புக்குரியது.
# சுவாமிநாத தேசிகர்

**சுவாமிநாத தேசிகர்** எனும் "'சூசை*' (*Swaminatha Desikar*, "Susai* ) (19ம் நூற்றாண்டு), வளவனூர் என்ற இடத்தில் தமிழ் வளர்க்கும் தேசிகர் குடும்பத்தில் பிறந்தவர் ஆவார்.
# சுவாமிநாத தேசிகர்

## வாழ்க்கை வரலாறு

### குடும்பப் பின்னணி

சுவாமிநாத தேசிகர் தென்னிந்தியாவில் தமிழ்நாட்டில் மயிலம் அருகிலுள்ள வளவனூர் எனும் கிராமத்தில் பழையான சைவ சித்தாந்தத்தைப் பின்பற்றும் தேசிகர் குடும்பத்தில் 19ம் நூற்றாண்டின் மத்தியில் பிறந்தவர். சுவாமிநாத தேசிகரின் தந்தையார் மக்களாலும் பல மொழியியல் அறிஞர்களாலும் மதிக்கப்பட்ட சைவ சமய தத்துவவாதியும் சிற்பியுமான சுந்தரேசனார் ஆவார். தமிழின் சிறந்த கவிஞரான வேலையர் அவரது தாத்தா ஆவார்.  
சுவாமிநாத தேசிகரின் பெரிய தாத்தாவான சிவப்பிரகாசர் "கற்பனைக் களஞ்சியம்" என்று தமிழ் அறிஞர்களால் போற்றப்படும்துறைமங்கலம் சிவப்பிரகாச சுவாமிகள் சிற்றிலக்கியப் புலவர். இவர், "கவி சார்வ பெளமா", "நன்னெறி சிவப்பிரகாசர்", "துறைமங்கலம சிவப்பிரகாசர்" என்று பலவாறாக அழைக்கப்பட்டார்.தமிழகத்தில் சைவ வளர்ச்சிக்கு வித்திட்ட சமய குரவர்களான சம்பந்தர், சுந்தரர், அப்பர் மற்றும் மாணிக்கவாசகர் ஆகிய நால்வருக்கும் "நால்வர் நான்மணி மாலை" என்ற கவிதை நூலை இவர் எழுதினார். இவர் முப்பதிற்கும் மேற்பட்டசைவசமயச் சார்புள்ள நூல்களை இயற்றியுள்ளார். அவற்றில் ஒன்றான 'திருச்செந்தூர் நீரோட்டக யமக அந்தாதி(உதடு ஒட்டாமல் பாடப்படும் ஒரு செய்யுள் முறை) முறையில் முப்பது வெண்பா முறையிலமைந்த பாடல்களை இயற்றியுள்ளார். மேலும் "நன்னெறி", இயேசு மத நிராகரணம் போன்ற நூல்களையும் எழுதியுள்ளார்.
புதுச்சேரி அருகில் உள்ள நல்லாற்றூர் எனும் ஊரில் தனது 32 ம் வயதில் முக்தியடைந்தார்.
# சுவாமிநாத தேசிகர்

## வாழ்க்கை வரலாறு

### இளமைப் பருவம்

சுவாமிநாத தேசிகர் அனைத்து கலைகளையும் தனது இளமையிலேயே கற்றுத் தேறினவரானார். அக்காலத்தின் தலைசிறந்த தத்துவவாதியாக திகழ்ந்த அவர் சிறந்த சிற்பியுமாவார். சைவ சித்தாந்த பிரிவினராக இருந்தபடியால் அனைத்து கோவில்களிலும் ஆன்மிகச் சொற்பொழிவுகள் செய்தும் வந்தார். அவரது பெரிய தாத்தா எழுதிய இயேசு மத நிராகரணம் என்ற நூலிலிருந்தே பெரும்பாலும் சொற்பொழிவாற்றி வந்த அவர் பின்பு கிறித்தவ மதக் கருத்துக்களால் கவரப்பட்டு 1884 ஆம் ஆண்டு கிறித்தவத்தை தழுவினார்.
# சுவாமிநாத தேசிகர்

## வாழ்க்கை வரலாறு

### இறுதி வருடங்கள்

சுவாமிநாத தேசிகர் தனது 79ம் வயதில் திருக்கோவிலூர்ல் மறைந்தார்.
# சுவாமிநாத தேசிகர்

## வாழ்க்கை வரலாறு

### எழுத்தாக்கங்கள்

சுவாமிநாத தேசிகர் மூன்று புத்தகங்களும் பல்லேறு கூத்துக்கதைகளையும் எழுதியுள்ளார்.
# சுவாமிநாத தேசிகர்

## புத்தகங்கள்

- *ஞானசௌந்தரி கூத்துக்காவியம்*
- *இயேசுவின் உயிர்ப்பு*
- *நான் ஏன் கிறித்தவனானேன்*
# முத்துஐயன்கட்டு குளம்

1960 ம் ஆண்டு காலத்தின் பிற்பகுதியில் இதன் வரப்புப் பகுதி சுமார் 5,850 அடி ( 1783 மீற்றர்) நீளமுடையதாகவும் 27 அடி ( 8 மீற்றர்) உயரமுடையதாகவும் இருந்தது. அப்போது குளத்தின் கொள்ளளவு 41,000 ஏக்கர் அடியாகவும் ( 50,572,755 கன மீட்டர்) இருந்தது. மேலும் இக்குளத்தின் நீர்ப்பரப்பிடம் சுமார் 3,100 ஏக்கர் ( 1,255 ஹெக்டர்) ஆக உள்ளது.[2] மேலும் குளத்தின் இடது பக்கம் 500 அடி கொண்ட (152 மீட்டர்) கலிங்கு உண்டு. அதன் இடது மற்றும் வலது புறத்தில் உள்ள மதகுகள் ஒவ்வொன்றும் 3 அடி 3 அங்குலம் 4 அடி 6 அங்குலம் கொண்டவை. 2014 ஆம் ஆண்டில் இது 6,100 ஏக்கர்களுக்கு(2469 ஹெக்டர்) நீர்ப்பாசன வசதி அளிக்கும் திறனைக் (கொள்ளவைக்) கொண்டிருந்தது.
# பெரியவெண்மணி (பெரம்பலூர்)

**பெரியவெண்மணி** (Periyaveṇmaṇi Gram Panchayat), என்பது தமிழ்நாட்டின், பெரம்பலூர் மாவட்டத்தில், குன்னம் வட்டாரத்தில், வேப்பூர் ஊராட்சி ஒன்றியத்தில் அமைந்துள்ள ஒரு ஊராட்சி ஆகும்.. இது சிதம்பரம் மக்களவைத் தொகுதிக்கும், குன்னம் சட்டமன்றத் தொகுதிக்கும் உட்பட்டதாகும்.  
2011 ஆம் ஆண்டு வரை இது வரகூர் சட்டமன்றத் தொகுதியின் கீழ் இருந்தது, தொகுதி மறுசீரமைப்புக்குப் பின்னர் குன்னம் சட்டமன்ற தொகுதியின் கீழ் மாற்றப்பட்டது..பெரியவெண்மணியானது வருவாய் கிராமங்களின் அடிப்படையில் கிழக்கு மற்றும் மேற்கு என பிரிக்கப்பட்டுள்ளது..  
இவ்வூரில் புகழ்பெற்ற பெரியவெண்மணி பெரியாண்டவர் கோயில் மற்றும் பெரியவெண்மணி மாரியம்மன் கோயில் அமைந்துள்ளது.
# பெரியவெண்மணி (பெரம்பலூர்)

## சிற்றூர்கள்

இந்த ஊராட்சியில் அமைந்துள்ள சிற்றூர்களின் பட்டியல்:
1. சின்னவெண்மணி
1. சின்னவெண்மணி காலனி
1. கொத்தவாசல்
1. கொத்தவாசல் காலனி
1. புதுக்குடிசை
# காந்தி சந்தை

**காந்தி மார்கெட்** அல்லது **காந்தி சந்தை** என்பது தமிழ்நாட்டின், திருச்சிராப்பள்ளி நகரில் உள்ள ஒரு சந்தையாகும்.
# காந்தி சந்தை

## வரலாறு

இந்த சந்தையானது திருச்சிராப்பள்ளியில் 1868 முதலே சிறிய அளவில் சந்தை செயல்பட்டுவந்துள்ளது. அடுத்துவந்த 50 ஆண்டுகளில் திருச்சி நகரின் மக்கள்தொகை பெருகியதையடுத்து, 1927ஆம் ஆண்டு இந்த சந்தை விரிவுபடுத்தப்பட்டது.  
அப்போது நீதிக்கட்சியின் துணைத் தலைவராக இருந்த ரத்தினவேல் தேவர், திருச்சி நகராட்சித் தலைவராக இருந்தார். அப்போது சில நிகழ்ச்சிகளில் கலந்துகொள்ள தமிழகம் வந்த காந்தியை அழைத்துவந்து விரிவுபடுத்தப்பட்ட சந்தையை 1927இல் காந்தியைக் கொண்டு திறந்து வைத்தார். காந்தி இந்தச் சந்தையைத் திறந்தது முதல் அவரது பெயரிலேயே காந்தி மார்கெட் என அழைக்கப்படத் தொடங்கியது. காந்தி சந்தையை திறந்து வைத்ததற்கான அடிக்கல் சந்தை முகப்பில் இன்றும் உள்ளது.  
காந்தியின் மரணத்துக்குப் பிறகு மார்கெட்டின் நுழைவாயிலில் அவரது நினைவாக அமைக்கப்பட்ட ஒரு சிலையை, 1953 அக்டோபர் 30 அன்று அன்றைய தமிழக முதல்வர் ராஜாஜி திறந்துவைத்தார்.